Bílslys varð á mótum Digranesgötu og þjóðvegar 1 í Borgarnesi í dag . Atvik voru með þeim hætti að ekið var aftan á bifreið sem var að beygja inn á Digranesgötu með þeim afleiðingum að aftari bíllinn valt . Talið er að ökumaður bílsins sem valt hafi sofnað undir stýri . Þrír voru í hvorum bíl og að sögn lögreglunnar var aðkoma slæm en betur fór en á horfðist og voru farþegar fluttir til aðhlynningar á heilsugæslustöðina í Borgarnesi . Ekki urðu alvarleg slys á fólki .